Bybelskool » Markus 3:31-35 – Jesus en sy familie
Volgens Markus 6:3 was sy broers se name: Jakobus, Joses, Judas en Simon. Jesus het ook susters gehad, hoewel hulle name nie genoem word nie. Aangesien sy vader, Josef, nie genoem word nie, word veronderstel dat hy reeds oorlede was.
Let op die kontras tussen hulle wat buite staan en dié wat binne rondom Jesus sit. En onthou dat sy familie gedink het Hy is van sy kop af (3:21). Dit is eers later dat van sy broers, spesifiek sy broer Jakobus, deel van die binnekring geraak het en selfs ‘n leier in die kerk van Jerusalem geword het.
“Jesus identifies his family on the basis of the response to him rather than on natural kinship. The response of his natural family who sought to take him into their custody reflected their rejection of his ministry regardless of their motivation, which in Mark is given as concern for his mental stability. The response of the crowd who sought his presence and gathered around him, doubtless to hear his teaching, reflected their acceptance of him.” (Guelich).
Vgl ook Markus 10:28–30 – Petrus se vraag of hulle ‘n beter lot as die ryk jongman kan verwag omdat hulle, anders as die jongman, alles verlaat het ter wille van die evangelie, lok by Jesus die reaksie uit dat dié wat dit doen, in hierdie lewe al reeds ‘n honderd keer meer ontvang, saam met vervolging, en in die bedeling wat kom die ewige lewe;
Ook Lukas 2:49–50 – Jesus as 12-jarige wat verbaas is dat sy ma nie weet dat Hy met Sy Vader se dinge besig moet wees nie;
En Matt. 10:34–36 en Lukas 12:51–53 – die evangelie het altyd die potensiaal om verdeeldheid te bring binne ‘n huisgesin, want Jesus dwing keuses af by mense.
Matteus identifiseer anders as Markus die mense wat rondom Jesus sit as die dissipels, terwyl Lukas die gedrang rondom Jesus die skuld gee vir die feit dat hulle nie inkom na Jesus toe nie. Lukas verbind hoor en doen aan mekaar as kante van dieselfde munt.